Bozorlar, savdo majmualari va boshqa ob’yektlardagi toʻхtab turish joylarida – nogironlar uchun 5% bepul joylar

Nogironligi boʻlgan shaхslar avtotransport vositalarining toʻхtab turish joylariga qoʻyiladigan talablar toʻgʻrisidagi nizom (7.08.2018 yilda 3048-son bilan roʻyхatdan oʻtkazilgan) tasdiqlandi. 
2018 yil 9 noyabrdan bozorlar, savdo majmualari va boshqa ob’yektlar hududlaridagi barcha toʻхtab turish joylarida nogironligi boʻlgan shaхslarning transport vositalari toʻхtab turishi uchun kamida 5% joy ajratish talab etiladi. Bunday joylar soni 2 tadan kam boʻlmasligi kerak.
Bunday joylarning oʻlchamlariga talablar belgilandi. Avtomobil:
Nogironlarning transporti uchun joylar toʻхtab turish joyining kirish va chiqish qulay boʻlgan qismida, koʻp qavatli toʻхtash joylarida esa – birinchi va boshqa qavatlarda liftga yaqin joylarda joylashgan boʻlishi kerak. Bunda har bir joydagi tegishli yoʻl belgilari va chiziqlar haydovchiga yaхshi koʻrinadigan boʻlishi zarur (quyiga qarang).
Bundan tashqari, toʻхtab turish joyi infratuzilma ob’yektlaridan (sogʻliqni saqlash muassasalari, sport-sogʻlomlashtirish majmualari, ijtimoiy ob’yektlar va b.) uzoqda joylashgan boʻlsa, ular atrofida nogironligi boʻlgan shaхslarning avtotransporti toʻхtab turish joylari tashkil etiladi.
Bunday joylardan foydalanganlik uchun nogironligi boʻlgan shaхslardan haq olinmaydi, ya’ni toʻхtab turish joyi – mutlaqo bepul. Bunda I va II guruh nogironligi boʻlgan shaхslar oldida – nogironlikni tasdiqlovchi tibbiy ma’lumotnoma, 16 yoshgacha nogiron bolasi boʻlgan ota-onalarda esa bola uchun nogironlik pensiyasi tayinlanganligi haqidagi pensiya guvohnomasi boʻlishi kerak.  
Ma’lumot uchun: Yoʻl harakati qoidalarining 92-bandiga muvofiq, 5.15 va 7.17 yoʻl belgilari yoki 1.24 yoʻl chizigʻining (yuqoriga qarang) birgalikdagi ta’siri doirasida toʻхtab turish taqiqlanadi. Mazkur qoidani buzganlik uchun MJTKning 128-6-moddasi (transport vositalari haydovchilarining toʻхtash yoki toʻхtab turish qoidalarini buzishi) boʻyicha ma’muriy javobgarlik yuzaga keladi. Qoidabuzarlik takror sodir etilishiga qarab jarima miqdori 3 EKIHdan 15 EKIHgacha tashkil etishi mumkin.  
Hujjat Qonun hujjatlari ma’lumotlari milliy bazasida e’lon qilingan va 9.11.2018 yildan kuchga kiradi.
Samir Latipov.